Vita:Bartók Béla (zeneszerző)

message: Arra lennék kiváncsi hogy lett nemzetközileg elismert! Ez a szócikkből úgy látom egyáltalán nem derül ki. Emigrálásban tartott pár előadást stb., világszerte koncerteket, de ugyanezt nyilván sokan mások megtették, hogy mégis hogy alakult ki a tetemes elismertsége arról igen fontos lenne szót ejteni...! – Beyond silence  Üz 2008. december 30., 03:03 (CET)
Hát, az úgy volt, hogy Mendelsohn megtalálta egy bőröndben a Máté-passió partitúráját, és bemutatta.Klj vita 2009. május 29., 09:26 (CEST)
thread_title:  Nemzetközi elismertség 

message: Hahó! Bartók nemesi származása, a szuhafői Bartók családdal való rokonsága apja leleménye, misztifikáció. Borsi-Kálmán Béla ír erről Bartók és a „kutyabőr” címmel. --Auguste  nu! 2011. szeptember 26., 01:02 (CEST)
A szócikkben továbbra is "szuhafői" maradt. Mármost itt vagy máshol ezt meg kellene okolni.
Athanáz9 vita 2013. január 21., 11:30 (CET)
És még mindig „szuhafői”. Denijs Dille már mindent felkutatott Bartók származásáról (is), nem kellene nála okosabbnak lenni:
„A »szuhafői« előnév használatát mai ismereteink szerint semmi sem indokolja; egyrészt a szuhafői Bartók családfa jól ismert: megtalálható többek között Forgon Mihály dr. Gömör-Kishont vármegye nemes családjai (Kolozsvár, 1909) című műve első kötetében, másrészt sem Bartók Ferenc, sem Bartók János nem hivatkozott soha a rokonságra, amikor a »Dominus« címet használta, márpedig Ferenc nem lakott olyan messze Szuhafőtől, hogy a családi hagyomány legcsekélyebb utalása esetén ne tájékozódott volna ebben az irányban.” 
(Denijs Dille: Bartók Béla családfája. Ford. F. Csanak Dóra. Budapest, 1996. Balassi K. 61. l. ISBN 9635060882) --Sir Morosus vita 2015. július 27., 13:09 (CEST)
replies: text: :Megjegyzem a házasságkötésénél  szuhafői van, de a megjegyzés szakaszban - a szokással ellentétben - nem írnak arról, hogy igazolva lenne vagy hogy mikor kapott a család és kitől nemesi előnevet. Halász János üzenet 2015. július 27., 13:18 (CEST)
replies: text: ::„Bartók apjának jóhiszeműsége nem vonható eleve kétségbe; csak azt lehet a szemére vetni, hogy a dolognak nem járt eléggé utána. Tudomásom szerint egyedül ő használta – legalábbis hivatalosan – a »szuhafői« előnevet, amelyet a kor szokása szerint Szuha-Fői-nek írt. Legalább két alkalommal maga Bartók is élt vele, először 19 éves korában, amikor szerelmes lett egy fiatal leányba, s egybefűzve leírta kettejük nevét, a magáét nemesi előnévvel (nem tudom megvan-e ma is ez a dokumentum, én még láttam); másodszor pedig házasságkötése alkalmával 1923-ban.” (Dille ugyanott 61–62. l.) --Sir Morosus vita 2015. július 27., 13:34 (CEST)
replies: text: :::::: Ezek szerint háromszor, mert ez a házasságkötés 1909-es. Halász János üzenet 2015. július 28., 14:34 (CEST)
replies: text: ::::::: Ifjúkori nacionalizmusára gondolok „motivációként”, amiből szerencsére – példásan – kigyógyult. Első házasság: 1909. nov. 16., második: 1923. aug. 28. --Sir Morosus vita 2015. július 28., 14:44 (CEST)

text: ::: forrásként utaltam a vitalapra, de ha ez neked nem elég, akkor itt van a fia által írt, hiteles történet: A Bartók család bánáti kapcsolatai. Kérlek, vond vissza elhamarkodott visszavonásodat. Voxfax vita 2015. július 27., 15:37 (CEST)

text: : Látom, hogy folyik a vita, de úgy gondolom, hogy egy megjegyzést megérne a szócikknévtérben mielőtt kitöröljük a több családtag által használt előnevet.   Andrew69.   2015. július 27., 15:47 (CEST)
replies: text: ::A vita már 2011-ben le is zárult, csak közben a link holttá vált. Most aktualizáltam. (Az azért látszik, hogy Borsi-Kálmán eltéveszthette, mivel 2010-ben Szász Zoltán halála 70. évfordulója volt, nem a születésnapja.) Az előnevet már többször eltávolítottuk, de valaki dehonesztálónak találja megjegyezni az úrhatnámság eme megnyilvánulását. Bartókot zenéje teszi nemessé, nem az apja okirat-hamisítása. A fia nyilatkozata, azt hiszem, vitán felülivé teszi eme tényt. Szép csendben, minden csinnadratta nélkül el kell távolítani, nehogy úgy járjunk e lapokon, mint Kölcsey homoszexualitásával. Voxfax vita 2015. július 27., 16:03 (CEST)
De csodás lenne, ha ez volna a legsúlyosabb probléma ezzel a szócikkel --Villanueva vita 2015. július 27., 18:36 (CEST)

text: Akkor csak rajta, szabad a pálya! Mi csak ilyen piszlicsáré dolgokon tudunk rágódni. ;) Voxfax vita 2015. július 27., 20:08 (CEST)
Betettem a cikkbe, hogy mit lehet tudni az előnévről.   Andrew69.   2015. július 28., 09:12 (CEST)
thread_title:  Bartók nemessége 

message: A szócikk nevéhez nem kellene az egyért., csak alá megjegyzésként, ill. a többi Bartók Béla szócikkhez. A legtöbb ember nem a mezőgazdász vagy a mérnök B.B-re kíváncsi. – Milei.vencel vita 2016. április 17., 11:29 (CEST)
Ez már kismillió alkalommal meg lett tárgyalva. Ha nem baj, nem hiányzik a kismillió+1. alkalom. Hungarikusz Firkász Ide írkássz! 2016. április 17., 11:41 (CEST)
És a kismillió alkalomnak se volt hatása???? – Milei.vencel vita 2016. április 17., 11:50 (CEST)
replies: text: Dehogynem! Az a hatása, hogy ez maradt a szócikk címe, ahogy rendjén is van. Hungarikusz Firkász Ide írkássz! 2016. április 17., 11:51 (CEST)
Akkor nagyon elfogult egy-két admin.. Vajon nem gondolkozott el egyik sem, hogy miért merül fel már kismillió+1 alkalommal ugyanaz a téma?  – Milei.vencel vita 2016. április 17., 11:59 (CEST)

text: Óóó, de jó! Már olyan régen nem volt adminozás egy adminokat nem érintő kérdésben. Már nagyon hiányzott, köszönöm, hogy kitöltötted ezt az űrt! Hungarikusz Firkász Ide írkássz! 2016. április 17., 12:03 (CEST)
 Épp nemrég szavaztuk meg, hogy nem lehet „Bartók Béla” a cikk címe. Innentől nincs kérdés. --Tacsipacsi vita 2016. április 17., 12:28 (CEST)
thread_title:  Szócikk neve 

message: Béla Bartok's disease.
Article on Béla Bartók's disease - Bulletin of the National Academy of Medicine (France) - 2015 - 199 - 4-5 - Page 717-728 - Meeting of 12 May 2015.
Article available on the website of the Academy of Medicine (France). Http://www.académie-médecine.fr/Bulletin/
Google Traduction.
thread_title:  Disease of Béla Bartók. 

message: Az a legenda tartja magát, hogy sohasem kért amerikai állampolgárságot, mert mindig is haza szeretett volna jönni (de nem akármilyen Magyarországra... és tisztában volt azzal, hogy ez hosszú évekbe telhet). Részben ellentmond ennek az is, hogy már a kiutazása előtt is foglalkoztatta a kivándorlás, "tartós letelepedés", illetve kérdéses, hogy mint háborúban álló ország között milyen technikai menete lehetett akkor ennek megszerzése (1941. december 13-án Magyarország hadat üzent az USA-nak). Fiát is kivitette és ő megkapta az állampolgárságot, igaz ezt még a hadüzenet előtt kezdték intézni. A maga honosításához vezető úton pedig megigényelte a "nonimmigrant" vízumot 1941-ben. Hogy végül is milyen módon, hogy ő maga kérte-e, vagy mások intézték neki, az homályos, de van forrás arra, hogy megkapta az amerikai állampolgárságot:  Nicole V. Gagné: Historical Dictionary of Modern and Contemporary Classical Music,  28. o.. Lásd még:
* https://nepszava.hu/1065171_bartok-a-nacizmus-elol-emigralt
* https://ligetmuhely.com/liget/bartok-bela-es-pasztory-ditta-amerikaban/
JSoos vita 2022. szeptember 3., 23:56 (CEST)
thread_title:  Állampolgársága